होटलों को इंडस्ट्री का दर्जा, लोकल बॉडी को मंजूर नहीं
पंजाब सरकार ने होटल को इंडस्ट्री का दर्ज देकर नोटीफिकेशन जारी किया था लेकिन लोकल बॉडी डिपार्टमेंट इस नोटीफिकेशन को स्वीकारता नहीं है। इसी रोष स्वरूप शनिवार को डिस्ट्रिक पठानकोट होटल एंड रेस्टोरेंट एसोसिएशन ने प्रधान राकेश औल की अध्यक्षता में लेबर शेड के बाहर नोटीफिकेशन की प्रतियां फूंककर रोष जताया।
राकेश औल ने कहा कि सरकार ने दिसंबर 2012 में होटल एवं रेस्टोरेंट को इंडस्ट्री का दर्जा देकर नोटीफिकेशन जारी किया था। इसके बाद उन्हें प्रापर्टी टैक्स में छूट दी गई थी। उन्होंने बताया कि इंडस्ट्री से प्रति स्कवेयर यार्ड के हिसाब से 2013-14 में प्रापर्टी टैक्स वसूल किया गया। उस पर 50 प्रतिशत की छूट थी, लेकिन अब लोकल बॉडी डिपार्टमेंट सरकार के उस नोटीफिकेशन को स्वीकार ही नहीं रहा है और उनसे आम दरों पर प्रापर्टी टैक्स वसूल रहा है। इससे उनका टैक्स औसतन 1 से बढ़कर 2 लाख हो गया है। राकेश ने बताया कि सरकार ने एसोसिएशन की 5 सदस्यीय कमेटी को 23 दिसंबर को मीटिंग के लिए समय दिया था, लेकिन उस पर कोई बात नहीं की गई। उन्होंने कहा कि ऐसे नोटिफिकेशन का फायदा क्या है जिससे उन्हें कोई सुविधा मिले। उन्होंने कहा कि दूसरी इंडस्ट्री की तरह होटलों को भी बिजली पर सबसिडी और अन्य सुविधाएं मिलनी चाहिएं। इस मौके पर महासचिव दविंद्र सिंह, कैशियर सुभाष गुप्ता, सेक्रेटरी, नरेश, उप प्रधान नितिन महाजन लाडी, पीआरओ पंकज पुरी, आरके मल्होत्रा, इंद्रजीत गुप्ता मौजूद थे।
होटल एंड रेस्टोरेंट एसो. ने फूंकी नोटीफिकेशन की प्रतियां
hin_Deva hin_Deva hin_Deva bho_Deva